Θέμα: Modern Greek Language (Secondary School)
Ερώτηση: "Ένας Σικινιώτης που γεννήθηκε... κατά λάθος στο Λονδίνο" Όταν φθάνει το φθινόπωρο, σκέφτομαι τα μικρά νησιά του Αιγαίου. Οι τουρίστες φεύγουν και οι ντόπιοι μένουν στη μοναξιά τους, έτοιμοι να αντιμετωπίσουν τις δυσκολίες του χειμώνα: θα έρθουν στην ώρα τους οι εκπαιδευτικοί; Θα υπάρχει ικανοποιητική ιατρική κάλυψη και ακτοπλοϊκή συγκοινωνία; Θα έρθει καμιά κακοκαιρία να απειλήσει την περιουσία τους; Αυτός είναι και ο λόγος που θαυμάζω ακόμα περισσότερο όσους ξένους αποφασίζουν να παραμένουν στην άγονη γραμμή και τον χειμώνα. Ένας από αυτούς είναι ο Βρετανός φωτογράφος Τέρι Χάρις, εγκατεστημένος επί δεκαετίες στη Σίκινο. Δεν είναι μόνο το συγκινητικό πείσμα του να αποτελεί μέλος μιας μικρής κοινότητας, όσο το γεγονός ότι καταγράφει τις μικρές και μεγάλες στιγμές της με τον φακό του. Ο Λονδρέζος ερωτεύθηκε την Ελλάδα σε ηλικία μόλις δέκα ετών, όταν ο πατέρας του αγόρασε ένα κομμάτι γης στη Σκιάθο: "Ήταν ένας παράδεισος τότε", λέει νοσταλγικά, ενθυμούμενος ότι η βαθύτερη αγάπη του για την ομορφιά της ελληνικής φύσης ήρθε αργότερα, όταν έγινε στενός φίλος με τον μουσικό Νίκο Καρακώστα, με τον οποίο όργωσαν τα πελάγη. Εντέλει αποφάσισε να επιλέξει τη Σίκινο, ενώ ταυτόχρονα σπούδαζε φωτογραφία και αναλάμβανε ταξιδιωτικές αποστολές σε όλη την Ελλάδα και τον κόσμο. "Ήμουν τρομερά τυχερός που με πλήρωναν για κάτι που αγαπούσα να κάνω", λέει σήμερα. "Νομίζω ότι τελείως αυθόρμητα αποφάσισα να μείνω εδώ στο νησί. Αγόρασα ένα μικροσκοπικό σπιτάκι. Τη δεκαετία του '70 προμήθειες κάναμε από ένα μικρό μπακάλικο που πουλούσε τα πάντα, από πατάτες μέχρι ουίσκι. Οι μεταφορές γίνονταν με γαϊδουράκια, λιμάνι δεν υπήρχε, επιβάτες και προϊόντα έμπαιναν στις βάρκες. Αυτό που έκανε τη Σίκινο να ξεχωρίζει από τότε ήταν οι άνθρωποί της και ο τρόπος που διατηρούν την παράδοση, τα πανηγύρια και τις γιορτές". Από τον καθημερινό τύπο, Νοέμβριος 2020. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Ο συγγραφέας σκέφτεται τα μικρά νησιά του Αιγαίου χειμώνα-καλοκαίρι
Επιλογές:
Σωστό
Λάθος
Σωστή απάντηση (αριθμός επιλογής, από 0): 1